Source: http://www.graiul.ro/2019/09/22/trei-puncte-facile-4/
Timestamp: 2019-10-16 07:29:35+00:00

Document:
CS Minaur Baia Mare – CS Rapid Bucureşti 37-22 (21-8)
CS Minaur Baia Mare a avut de îndeplinit o simplă formalitate în duelul de sâmbătă dimineaţa cu Rapid Bucureşti, meci contând pentru etapa 5 din Liga Florilor şi încheiat cu victoria gazdelor la o diferenţă de 15 goluri, 37-22 (21-8). Fetele lui Costică Buceschi nu le-au dat nicio şansă rapidistelor şi au confirmat forma bună în care se află, cele trei puncte aducându-le pe poziţia a patra.
După numai şase minute băimărencele s-au desprins la cinci lungimi, 6-1, diferenţă care a crescut minut cu minut, astfel că la pauză avantajul era neaş­teptat, probabil, înaintea jocului, 21-8. Repriza secundă s-a derulat sub aceleaşi coordonate, tehnicianul Minaurului apelând şi la celelalte jucătoare de pe bancă. Şi în aceste condiţii băimărencele au fost cele care au impus ritmul şi au învins în final la o diferenţă ce ne scuteşte de orice comentarii, 37-22. • Sala Sporturilor „Lascăr Pană”. Spectatori, aproximativ 500. • Arbitri: Diana Florescu (Brașov) și Ana Maria Stoia (București). Observator FRH: Gheorghe Năsturel (Reșița). • Aruncări de la 7 m: 4-1 (transformate: 3-1; a ratat Argyelan). Minute de eliminare: 4-8. • CS Minaur Baia Mare: Măzăreanu (12 inter­ven­ții), Enache (9 intervenții) – Popa 6, Hotea 5, Masna 4, Lisewska 4 (1 din 7 m), Seraficeanu 3, Szolosi 3 (1 din 7 m), Bondar 3, Polocoșer 3 (1 din 7m), Shteriova 2, Argyelan 2, Conache 1, Cîrstea 1, Burlachenko, Tămaș. Antrenori: Costică Buceschi, Magda Kovacs și Claudia Cetățeanu. • CS Rapid Bucureşti: Ungureanu (7 intervenții), Arghir (8 in­ter­venții), Nanu (o inter­venție) – Livrinijk 6, Gherghiceanu 3, Boljevic 3, M. Ilie 2, Bazon 2, Preda 2, Trifan 2, Bucă 1, State 1, Chirigiu, Ionescu, Carabulea, Dăscălete. Antrenori: Robert Licu și Constantin Frîncu.
Rezultatele etapei 5: HC Zalău – CSM Corona Braşov 25-28; CS Minaur Baia Mare – CS Rapid Bucureşti 37-22; CSM Slatina – CS Măgura Cisnădie 21-28; AHCM Slobozia – SCM Craiova 23-30; SCM Râmnicu Vâlcea – CSM Bucureşti 20-19; HC Dunărea Brăila – CSU Cluj-Napoca 33-25; SCM Gloria Buzău – CS Gloria 2018 Bistriţa-Năsăud 25-22.
Etapa viitoare • Marţi, 1 octombrie: CSM Bucureşti – HC Dunărea Brăila, ora 18.00, TVR HD • Joi, 3 octombrie: CSM Corona Braşov – CS Măgura Cisnădie, ora 18.00, TVR HD • Sâmbătă, 5 octombrie: CSU Cluj-Napoca – CSM Slatina; CS Rapid Bucureşti – AHCM Slobozia; CS Gloria 2018 Bistriţa-Năsăud – CS Minaur Baia Mare; HC Zalău – SCM Gloria Buzău • Marţi, 8 octombrie: SCM Craiova – SCM Râmnicu Vâlcea, ora 18.00, TVR HD.

References: CSM 
 CSM 
 CSM 
 CSM 
 CSM 
 CSM